ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
18 พ.ย. 2558

สรุปตลาดภาคเช้า
ตลาดภาคเช้าปิดปรับตัวลดลง โดยได้รับแรงกดดันจากแรงขายหุ้นในกลุ่มพลังงาน ตามราคาน้ำมันที่ลดลง  พร้อมแรงขายในหุ้นกลุ่ม ICT หลังความชัดเจนของการประมูล 4G ปิดตลาดเช้า ดัชนีลดลง -6.96 จุดสู่ 1,383.31 จุด มูลค่าการซื้อขาย 1.7 หมื่นล้านบาท
 
แนวโน้ม ภาคบ่าย
คาดดัชนีมีโอกาสทรงตัวในช่วงบ่าย แม้ว่าจะมีแรงกดดันจากแรงขายลดความเสี่ยงก่อนการรายงานผลการประชุม FOMC ในคืนนี้ ด้วยแรงซื้อกลับในหุ้นสื่อสาร หลังศาลปกครองมีคำสั่งไม่รับคำฟ้องคดี สหภาพ กสท.ค้านประมูลคลื่น 1800MHz
 
วิเคราะห์ทางเทคนิค
 
SUTHA  
ราคาปิด 6.00 บาท
แนวรับ 5.90 บาท          
แนวต้าน 6.40 บาท
แนว cut loss หากใกล้จะหลุด 5.80 บาท
การรูดลงของราคาหุ้นหลังจากขึ้นไปถึงเขต Overbought นั้น ทำให้ Stoch ลงลึกสู่แนว Oversold อย่างรวดเร็ว และการเด้งของกราฟแท่งเทียน แม้ไม่แสดงรูปแบบที่ชัดเจน แต่มีลักษณะเป็นเชิงบวกต่อทิศทางของกราฟ  นอกจากนี้โอกาสเด้งตัวของ Stoch  มีให้เห็นตรงนี้จึงเหมาะสำหรับการเข้ารับเพื่อซื้อเก็งกำไร
 
เด็กแนว
EPCO  เราได้เห็นพัฒนาการด้านกำไรของบริษัทในไตรมาส3/58 นี้เติบโตขึ้น60% โดยส่วนหนึ่งเป็นผลมาจากการรับรู้รายได้ของโรงไฟฟ้าแสงอาทิตย์ที่บ่อพลอย ซึ่งปัจจุบันบริษัทมีโรงไฟฟ้ารวมกันได้ราว 15 MW ขณะที่ตอนกลางปีประกาศลงทุนอีก 23 MW ที่ญี่ปุ่น ซึ่งโครงการล่าช้าในการลงมือก่อสร้าง แต่คาดว่าในสิ้นปีนี้จะเริ่มลงมือแล้ว และล่าสุดเพิ่งประกาศออกมาคือลงทุนโรงไฟฟ้าอีก 5โครงการที่ญี่ปุ่น หรือขนาด 25MW  ราม 2 แห่งนี้ 48 MW ดังนั้นเมื่อพร้อมจ่ายไฟราวไตรมาส3/58 ปีหน้า ก็จะเป็นบริษัทที่มีขนาดของกำไรแข็งแกร่งฝุดๆ กำไรจากโรงไฟฟ้าในอนาคตควรจะอยู่ราวๆ 250 ล้านบาทต่อปี ส่วนรายได้จากสิ่งพิมพ์น่าจะลดลงเหลือเพียง 25% เท่านั้น  จัดว่าอนาคตช่างมั่นคงจริงๆ
กราฟ EPCO มาในจังหวะที่พอดี เพราะสร้างรูปแบบขั้นบันไดไต่ระดับ Zig Zag ราคาตรงนี้อยู่ที่แนวรับของกรอบล่าง และ Stoch กำลังโค้งตัวขึ้น เป็นโอกาสในการเข้าสะสมหุ้นเพื่อรอราคาขึ้นไปยังแนวกรอบบนที่ 6.50 บาทเป็นอย่างน้อย  กราฟฟอร์มดี  ถ้าเชื่อเทคนิค ก็ต้องซื้อกันล่ะ